Vasil Trasha

Vasil Trasha lindi në vitin 1926 në Dishnicë të Korçës. Ishte një nga pionierët e Aviacionit Shqiptar.

Gjatë Luftës ANÇ u rreshtua në radhët e batalionit “Hakmarrja “ e të Brigadës së IV S. Në vitin 1945 filloi studimet për pilot në ish-Jugosllavi dhe i përfundoi në Ish-Bashkimin Sovjetik, në Harkov, për pilot reaktivi. Ishte komandant skuadrilje.

Ra në krye të detyrës më 23 mars 1958, me avion MIG-15 mbi rajonin e Fier-Sheganit. Prehet në Varrezat e Dëshmorëve të Kombit në Korçë.